Nafarroako Parlamentuko Mahaiak, 2017ko irailaren 18an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, Nafarroako Gobernuak ENCORE-Ingurumenari buruzko Europako Erregioen Konferentzian parte hartzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2017ko irailaren 18an

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

ENCORE-Ingurumenari buruzko Europako Erregioen Konferentziaren barruan, Europako hogei bat erregiok jardunaldi bat eginen dute Bilbon irailaren 18an eta 19an, ekonomia zirkularrean oinarritutako garapen-eredu bateranzko aldaketa azkartzeko lankidetza-molde ezberdinak aztertzeko.

Horri buruz, parlamentari honek honako hau jakin nahi du:

– Bat: Ea Nafarroako Gobernuak parte hartzeko asmorik duen.

– Bi: Erantzuna jardunaldia egin ostean helduko denez, Nafarroako Gobernuak horren balorazio bat egin dezan eskatzen dugu, baldin eta parte hartzen badu, eta ondorio nagusiak jasotzen dituen dokumentazioa igortzea ere bai.

Iruñean, 2017ko irailaren 14an

Foru parlamentaria: Maiorga Ramírez Erro